[{"text_idx": "#000003", "text": "Unelmate finaal on vo\u0303ib-olla liialdus, sest naiste tennises on hetkel vo\u0303rdseid nii palju, et oleks patt kedagi esile to\u0303sta. Kuid Serena Williamsi (USA, 8) vo\u0303imalus pu\u0308u\u0308da US Openil 24ndat sla\u0308mmiturniiri tiitlit teismelise rivaali vastu teeb finaali eriliseks."}, {"text_idx": "#000004", "text": "Kirjutasime juba pa\u0308rast poolfinaale, et Williams vo\u0303itis oma esimese sla\u0308mmiturniiri 1999. aasta US Openil u\u0308heksa kuud enne ta\u0308nase esmakordse finalisti Bianca Andreescu (Kanada, 15) su\u0308ndi. Spordis on selline fakt ikka u\u0308sna erakordne, et 20 aastat hiljem kohtuvad nad omavahel."}, {"text_idx": "#000005", "text": "Tegelikult ra\u0308a\u0308giti juba eelmise aasta US Openi finaalist kui po\u0303lvkondade vahetusest. Kui tollal 21-aastane Naomi Osaka (Jaapan) oli skandaalses ma\u0308ngus Williamsit vo\u0303itnud, ra\u0308a\u0308giti temast kui mantlipa\u0308rijast. Osaka o\u0303igustas lootusi ta\u0308navu Australian Openil, aga pa\u0308rast seda on \u201ckadunud\u201d. Mitte fu\u0308u\u0308silises mo\u0303ttes, vaid pole enam seda esireketi va\u0308a\u0308rilist ma\u0308ngijat, kes nu\u0308u\u0308d on ka oma positsiooni formaalselt loovutanud, kuid sisuliselt toimus see juba varem. Sellepa\u0308rast ongi vara o\u0308elda, et kui Andreescu nu\u0308u\u0308d sama edu kordab, et su\u0308ndinud on uus valitsejanna. Sest oleme seda juttu juba kuulnud..."}, {"text_idx": "#000006", "text": "Williams on US Openil ma\u0308nginud vo\u0303imsalt, kui ja\u0308tta va\u0308lja tema teise ringi kohtumine, kus ta kaotas avaseti noorele kaasmaalannale Caty McNallyle. Vo\u0303ib-olla tekkis kogenud ameeriklannal hetkeline pingelangus pa\u0308rast avaringis Maria S\u030carapova alistamist 6:1, 6:1."}, {"text_idx": "#000007", "text": "Ent samas pole Williams 2019. aastal vo\u0303itnud u\u0308htki turniiri. To\u0303si, ainult seitse turniiri ta ongi ma\u0308nginud. Ko\u0303ik need vo\u0303istlused, mis ei ole sla\u0308mmiturniirid, ja\u0308ttis Williams pooleli. Miamis ja Roomas loobus ta ma\u0308nguta, Indian Wellsi 3. ringis Garbine Muguruza vastu teise seti algul ja Toronto finaalis sellesama Andreescu vastu seisul 1:3. Ainult neli geimi kestnud ma\u0308ng on ka kahe US Openi finalisti ainus omavaheline kohtumine. Statistikasse la\u0308heb kirja Andreescu 1:0 edu, sest ainult ma\u0308nguta loobumisvo\u0303ite ei loeta. Mingeid ja\u0308reldusi kahjuks nii lu\u0308hikesest ma\u0308ngust teha ei saa."}, {"text_idx": "#000008", "text": "Kolmel ta\u0308navusel sla\u0308mmiturniiril on Williams lo\u0303puni ma\u0308nginud. Ko\u0303ige kaugemale jo\u0303udis ta Wimbledonis, kus kaotas finaalis Simona Halepile. Kurjakuulutav on aga fakt, et allaja\u0308a\u0308mine Halepile oli Williamsi kolmas ja\u0308rjestikune kaotus sla\u0308mmiturniiri finaalis. Kui Serena vo\u0303itis 2017. aasta Australian Openil oma 23. sla\u0308mmitiitli, oodati tennisemaailmas, et ta pu\u0308u\u0308aks kinni austraallanna Margaret Courti, kellel on 24 vo\u0303itu. Kolm vo\u0303imalust on ja\u0308a\u0308nud kasutamata, ta\u0308na on neljas."}, {"text_idx": "#000010", "text": "U\u0308limalt va\u0308he (8) turniire on ta\u0308navu ma\u0308nginud ka Andreescu. Kui Williams ma\u0308ngib va\u0308he, sest on \u201cvana\u201d (jutuma\u0308rkides sellepa\u0308rast, et vana on ta ainult spordi mo\u0303istes), siis Andreescut on ha\u0308irinud vigastus. Ka tema lo\u0303petas kaks turniiri loobumisega \u2013 Miami turniiri 4. ringis teise seti algul Anett Kontaveidi vastu ja paar kuud hiljem Roland Garrosi sla\u0308mmiturniiril ei tulnud ta teises ringis u\u0308ldse va\u0308ljakule Sofia Kenini vastu. Muide, pa\u0308rast Andreescult saadud loobumist lu\u0308litas Kenin va\u0308lja Serena Williamsi."}, {"text_idx": "#000011", "text": "Kuid Andreescu on oma kaheksal turniiril ma\u0308nginud veel produktiivsemalt kui Williams seitsmel. Nimelt on 19-aastane kanadalanna ta\u0308navu vo\u0303itnud Premier Mandatory turniiri Indian Wellsis ja Premier 5 taseme turniiri Torontos. Need kaks vo\u0303itu annavad edetabelisse kokku 1900 punkti, mis on napilt rohkem kui Williamsi kahe parima turniiri punktisumma (1885). Nende kahe vo\u0303idu vahel ma\u0308ngiski Andreescu ainult kaks turniiri, mis lo\u0303ppesid loobumisega."}, {"text_idx": "#000012", "text": "Kui Osaka oli alustanud aastat, mil ta vo\u0303itis oma esimese sla\u0308mmiturniiri, edetabeli 52. kohalt, siis Andreescu oli jaanuaris koguni sada kohta tagapool ehk 152.! Nii ei saa o\u0308elda, et Rumeenia pa\u0308ritolu kanadalanna oleks Indian Wellsis vo\u0303itnud pa\u0308ris komeedina, sest enne ma\u0308ngis ta Aucklandi turniiri finaalis ja vo\u0303itis Newportis 125K (loetakse WTA Challengeriks, mitte ametlikuks WTA turniiriks) taseme vo\u0303istluse. Ta alustas oma esimest vo\u0303idukat turniiri maailma 60. reketina, aga tasemelt oli ta kindlasti juba siis va\u0308hemalt TOP20 ma\u0308ngija. Kui Andreescu ta\u0308nase finaali vo\u0303idab, to\u0303useb ta maailma edetabelis juba viiendaks Osaka ja Halepi vahele. Kui vo\u0303idab Williams, kerkib ta Halepi ja\u0308rel kuuendaks. Esiku\u0308mnes on aga ja\u0308rgmiseks na\u0308dalaks koha kindlustanud mo\u0303lemad finalistid."}, {"text_idx": "#000015", "text": "Kahe finalisti vo\u0303imalusi vaagides peame ko\u0303igepealt ma\u0308rkima, et Andreescu on u\u0308limalt visa vo\u0303itleja ja va\u0308ga hea otsustavate punktide ma\u0308ngija. Poolfinaalis Belinda Bencici vastu pidanuks kanadalanna ma\u0308nguloogika kohaselt va\u0308hemalt u\u0308he seti kaotama, aga ta vo\u0303itis sisuliselt ko\u0303ik olulised punktid. Muidugi on oma vo\u0303itlusvaimu poolest tuntud ka Williams... parimatel aegadel. Praegu on ta ikka sama Serena, kuigi vahepeal emaks saanud ja juba 37-aastane. Siiski lo\u0308o\u0308b vahel va\u0308lja, et enam ta ko\u0303iki tasava\u0308giseid olukordi enda kasuks ei po\u0308o\u0308ra. Australian Openi veerandfinaalis kaotas ta Karolina Plis\u030ckovale otsustava seti 5:1 eduseisust. Seega vo\u0303iks vaimu osas anda kerge plussi isegi nooremale, aga lo\u0308o\u0308givo\u0303imsuselt peaks Williams olema endiselt maailma parim."}, {"text_idx": "#000016", "text": "Pole midagi teha, tuleb taas lahti vo\u0303tta ennustusportaali Paf veebiku\u0308lg ja vaadata, mis numbrid on seal kirjas. Nimelt sellised: Williams 1,34, Andreescu 3,45. Need on siis vo\u0303idukoefitsiendid, mis va\u0308ljendavad protsentides Williamsi paremust umbes 75-25. Serena 2:0 vo\u0303idule on panus 1,97 ehk siis selle tulemuse to\u0303ena\u0308osus enam-va\u0308hem 50-50."}, {"text_idx": "#000017", "text": "Spordiennustaja Peep u\u0308tles, et just kahesetilises vo\u0303idus peitub hea ennustamise vo\u0303imalus. O\u0303igemini soovib Peep ennustada vastupidiselt. \u201cBianca Andreescu vo\u0303idule ma panust teha ei julgeks, aga ja\u0308rsku ta seti ikka vo\u0303idab? Sellele, et ma\u0308ngitakse rohkem kui 2,5 setti, on panus 2,60, mida vo\u0303iks va\u0308ikese summaga proovida,\u201d u\u0308tles Peep. \u201cMul on ku\u0308ll teine versioon ka, et ja\u0308rsku on Williams sedavo\u0303rd keskendunud, et annab u\u0308ldse a\u0308ra vaid mo\u0303ne geimi, pealegi vo\u0303ib noor vastane olla oma esimese sla\u0308mmifinaali puhul pinges. Kuid Andreescu senist ma\u0308ngu vaadates tundub, et ta ei ole kunagi na\u0308rvis. Eks vaatame!\u201d"}, {"text_idx": "#000018", "text": "Kohtumist saab Eurospordi vahendusel ja\u0308lgida laupa\u0308eva o\u0303htul kell 23."}, {"text_idx": "#000020", "text": "Australian Open: mo\u0303ned favoriidid pa\u0308a\u0308sesid ehmatusega, aga u\u0308llatusi ei su\u0308ndinud"}, {"text_idx": "#000023", "text": "Finaalide kuninganna Iga Swiatek tegi seda ja\u0308lle: sla\u0308mmiturniiride kolmas tiitel ka\u0308es!"}, {"text_idx": "#000024", "text": "Carlos Alcaraz vo\u0303itis ja finaal ma\u0308ngitakse maailma esireketi tiitli nimel"}, {"text_idx": "#000029", "text": "TennisNet.ee \u2013 mis? miks? ja kellele?"}]